Стивън Чу
Стивън Чу () е американски физик и политик от китайски произход.

През 1997 г. получава Нобелова награда за физика, заедно с Клод Коен-Тануджи и Уилям Филипс, за техните изследвания в областта на охлаждането и улавянето на атоми с помощта на лазер.

Биография 
Роден е на 28 февруари 1948 г. в Сейнт Луис, САЩ. Завършва физика и математика в Рочестърския университет през 1970 г., а през 1976 г. защитава докторат в Калифорнийския университет в Бъркли.

От 1978 г. работи за Bell Labs, а през 1983 г. оглавява изследователския отдел по квантова електроника. От 1987 до 2004 г. преподава в Станфордския университет.

От 21 януари 2009 г. е секретар по енергетиката на САЩ в администрацията на президента Барак Обама.

Външни препратки

Бележки 

Секретари по енергетика на САЩ
Членове на Националната академия на науките на САЩ
Американски нобелови лауреати
Носители на Нобелова награда за физика
Американски физици
Станфордски университет
Учени от Лаборатории „Бел“
Възпитаници на Калифорнийския университет – Бъркли
Родени в Сейнт Луис
Китайци в САЩ